ทั่วโลกเกินต้าน! ยอดติดเชื้อโควิดพุ่งทะลุ 101 ล้านราย เสียชีวิตแล้วกว่า 2.18 ล้าน!
ทั่วโลกเกินต้าน! ยอดติดเชื้อโควิดพุ่งทะลุ 101 ล้านราย เสียชีวิตแล้วกว่า 2.18 ล้าน!
ทั่วโลกเกินต้าน! ยอดติดเชื้อโควิดพุ่งทะลุ 101 ล้านราย เสียชีวิตแล้วกว่า 2.18 ล้าน!
28 ม.ค. 2564

Worldometer ซึ่งเป็นเว็บไซต์รายงานข้อมูลล่าสุดที่มีการรวบรวมจากหน่วยงานด้านสาธารณสุขทั่วโลก ระบุว่า ยอดผู้ติดเชื้อไวรัสโควิด-19 ทั่วโลกขณะนี้อยู่ที่ 101,523,139 ราย และยอดผู้เสียชีวิตอยู่ที่ 2,186,520 ราย
ทั้งนี้ ยอดผู้ติดเชื้อไวรัสโควิด-19 พุ่งทะลุ 100 ล้านรายเมื่อวันที่ 25 ม.ค.2564 โดยใช้เวลาทั้งหมด 391 วัน หลังจากมีรายงานเป็นครั้งแรกพบผู้ป่วยที่มีอาการปอดอักเสบรุนแรงจำนวนมากในเมืองอู่ฮั่น มณฑลหูเป่ยในเดือนธ.ค.2562
ขณะนี้ สหรัฐมียอดผู้ติดเชื้อไวรัสโควิด-19 สูงสุดในโลก (26,166,423) รองลงมาคืออินเดีย (10,702,031), บราซิล (9,000,485), รัสเซีย (3,793,810), สหราชอาณาจักร (3,715,054), ฝรั่งเศส (3,106,859), สเปน (2,774,014), อิตาลี (2,501,147), ตุรกี (2,449,839), เยอรมนี (2,179,679) และโคลอมเบีย (2,055,305)
ส่วนประเทศที่มีจำนวนผู้ติดเชื้อมากกว่า 1 ล้านราย ได้แก่ อาร์เจนตินา เม็กซิโก โปแลนด์ แอฟริกาใต้ อิหร่าน ยูเครน เปรู และอินโดนีเซีย
นอกจากนี้ สหรัฐยังเป็นประเทศที่มีจำนวนผู้เสียชีวิตสูงสุดในโลก (439,521) ตามมาด้วยบราซิล (220,237), อินเดีย (153,885), เม็กซิโก (153,639) และสหราชอาณาจักร (101,887)